CELEX: 32014R0112
Language: da
Date: 2014-02-04 00:00:00
Title: Kommissionens gennemførelsesforordning (EU) nr. 112/2014 af 4. februar 2014 om tarifering af varer i den kombinerede nomenklatur

7.2.2014   
            
            
               DA
            
            
               Den Europæiske Unions Tidende
            
            
               L 38/18
            
         
      KOMMISSIONENS GENNEMFØRELSESFORORDNING (EU) Nr. 112/2014
   af 4. februar 2014
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. februar 2014.
      
         
            På Kommissionens vegne For formanden
         
         Algirdas ŠEMETA
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En farvemonitor med LCD-skærm (flydende krystaller) med et diagonalt skærmmål på ca. 75 cm (30 tommer) af størrelsen ca. 71 × 45 × 11 cm med:
                  
                              —
                           
                           
                              standardopløsning på 1 280 × 768 pixel
                           
                        
                              —
                           
                           
                              understøttede opløsninger på 640 × 480, 800 × 600, 1 024 × 768 og 1 280 × 768 pixel
                           
                        
                              —
                           
                           
                              understøttede tv-standarder: NTSC, PAL og SECAM
                           
                        
                              —
                           
                           
                              understøttede billedopløsninger: 480i, 480p, 576i, 576p, 720p og 1 080i
                           
                        
                              —
                           
                           
                              billedformat på 15:9
                           
                        
                              —
                           
                           
                              pixelafstand på 0,5025 mm
                           
                        
                              —
                           
                           
                              responstid på 25 ms
                           
                        
                              —
                           
                           
                              lysstyrke på 450 cd/m2
                              
                           
                        
                              —
                           
                           
                              kontrastforhold på 350:1
                           
                        
                              —
                           
                           
                              horisontal og vertikal visningsvinkel på 170°
                           
                        
                              —
                           
                           
                              billede-i-billede-funktionalitet (PiP)
                           
                        
                              —
                           
                           
                              indbygget lydforstærker
                           
                        
                              —
                           
                           
                              strøm- og kontrolknapper.
                           
                        Den er forsynet med følgende grænseflader:
                  
                              —
                           
                           
                              en DVI-D
                           
                        
                              —
                           
                           
                              en D-Sub mini
                           
                        
                              —
                           
                           
                              BNC (analog RGB)
                           
                        
                              —
                           
                           
                              composite RCA eller S-Video
                           
                        
                              —
                           
                           
                              component BNC
                           
                        
                              —
                           
                           
                              2 sæt RCA stereo og 1 mini stereo
                           
                        
                              —
                           
                           
                              stik til ekstern højttaler
                           
                        
                              —
                           
                           
                              en RS-232 til kontrolinput
                           
                        Den har en fast stander uden mulighed for at hælde eller dreje og præsenteres med en fjernbetjening.
                  Monitoren har ikke indbygget videotuner eller anden elektronik til behandling af tv-signaler.
                  Monitoren er beregnet til informationsvisning i forbindelse med f.eks. offentlige informationspunkter, supermarkedsskiltning, finansielle børser, lufthavne og handelsudstillinger. Monitoren kan vise signaler fra både automatiske databehandlingsmaskiner og andre videokilder, hvilket gør den i stand til at udføre ovennævnte funktion.
               
               
                  8528 59 31
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8528, 8528 59 og 8528 59 31.
                  Eftersom monitorens objektive karakteristika, f.eks. skærmstørrelsen, de understøttede tv-standarder og billedtilstande, en pixelafstand, der er uegnet til længerevarende visning tæt på, høj lysstyrke, tilstedeværelsen af en fjernbetjening, lydkredsløbene med forstærkning, billede-i-billede-funktionen og standeren uden mulighed for hældning, anses den ikke for at være af den art, der udelukkende eller hovedsageligt anvendes i forbindelse med et automatisk databehandlingsanlæg henhørende under pos. 8471. Tarifering under pos. 8528 51 00 er derfor udelukket.
                  Da monitoren er i stand til at vise signaler fra en automatisk databehandlingsmaskine på et niveau, der i praksis er tilstrækkeligt til anvendelse sammen med denne, anses den for at være i stand til med et acceptabelt funktionsniveau at vise signaler fra automatiske databehandlingsmaskiner.
                  Monitoren tariferes derfor under KN-kode 8528 59 31 som fladskærme, som med et acceptabelt funktionsniveau kan vise signaler fra automatiske databehandlingsanlæg, med LCD-skærm (med flydende krystaller).